**Indkaldelse til ordinær generalforsamling i Brøndby Ny Rideklub 17.03.22**

**Torsdag D. 31 marts 2022 kl. 19:30**

**Dagsorden**

**Pkt. 1 Valg af**

- Dirigent

- Referent

- 2 stemmetællere

**Pkt. 2 Bestyrelsens beretning**

**Pkt. 3 Godkendelse af årsregnskab og budget for indeværende regnskabsår**

**Pkt. 4 Forslag til overskuddets fordeling eller underskuddets finansiering**

**Pkt. 5 Forslag fra bestyrelsen, herunder fastsættelse af kontingent**

Bestyrelsen foreslår uændret kontingent

**Pkt. 6 Indkomne forslag**

Bestyrelsen ønsker at klubben bliver momsfri og foreslår derfor følgende vedtægtsændringer:

Fra:

§ 2 Klubbens formål

Klubbens formål er at fremme interessen for ridesporten og at skabe de bedst mulige betingelser for denne sportsgrens udøvere, samt at oplære navnlig ungdommen i alt vedrørende omgang og pleje af hesten.

Til:

§ 2 Klubbens formål

Klubben er en almennyttig forening, der har til formål at dyrke ridesporten og med udgangspunkt i fællesskabet og det sociale liv i klubben at udbrede kendskabet til denne sportsgren. Det er endvidere foreningens formål at udvikle medlemmernes lyst til at engagere sig og tage et medansvar i foreningen.

Fra:

§ 5 Økonomi

a) Klubben har ingen oprindelig egenkapital. Medlemmer og bestyrelsen hæfter hverken personligt eller solidarisk for klubbens forpligtelser.

b) Klubbens regnskabsår følger kalenderåret.

c) Det reviderede regnskab fremlægges på den ordinære generalforsamling til godkendelse sammen med budget for indeværende regnskabsår.

d) Medlemskontingent fastsættes på generalforsamlingen og opkræves månedsvis forud. Andre ydelser fastsættes af bestyrelsen. Et medlem, der er i restance igennem 3 måneder, kan slettes som medlem. Vedkommende kan optages på ny mod betaling af restance.

e) Revision af klubbens regnskab foretages af en af generalforsamlingen valgt stats.aut.revisor, hvis honorar fastsættes af bestyrelsen. Revisor vælges for 1 år ad gangen. Genvalg kan finde sted.

f) Henstår der underskud fra tidligere år, skal årets overskud først anvendes til afskrivning af dette.

Til:

§ 5 Økonomi

a) Klubben har ingen oprindelig egenkapital. Medlemmer og bestyrelsen hæfter hverken personligt eller solidarisk for klubbens forpligtelser.

b) Klubbens regnskabsår følger kalenderåret.

c) Det reviderede regnskab fremlægges på den ordinære generalforsamling til godkendelse sammen med budget for indeværende regnskabsår.

d) Medlemskontingent fastsættes på generalforsamlingen og opkræves månedsvis forud. Andre ydelser fastsættes af bestyrelsen. Et medlem, der er i restance igennem 3 måneder, kan slettes som medlem. Vedkommende kan optages på ny mod betaling af restance.

e) Revision af klubbens regnskab foretages af en af generalforsamlingen valgt stats.aut.revisor, hvis honorar fastsættes af bestyrelsen. Revisor vælges for 1 år ad gangen. Genvalg kan finde sted.

f) Henstår der underskud fra tidligere år, skal årets overskud først anvendes til afskrivning af dette.

Beslutningen om fordelingen af årets overskud eller underskud i henhold til årsregnskabet træffes på generalforsamlingen. Årets evt. overskud anvendes i overensstemmelse med foreningens formål.

Fra:

§ 9 Opløsning

a) Klubben kan kun opløses, når det vedtages på to på hinanden følgende, med mindst 14 dages mellemrum afholdte, generalforsamlinger.

b) Klubben kan kun opløses, hvis 2/3 af de tilstedeværende stemmeberettigede medlemmer ved begge generalforsamlinger stemmer for beslutningen.

Til:

§ 9 Opløsning

a) Klubben kan kun opløses, når det vedtages på to på hinanden følgende, med mindst 14 dages mellemrum afholdte, generalforsamlinger.

b) Klubben kan kun opløses, hvis 2/3 af de tilstedeværende stemmeberettigede medlemmer ved begge generalforsamlinger stemmer for beslutningen.

c) Ved Klubbens opløsning vil foreningens formue og løsøre tilgå Hestens Værn.

**Pkt. 7 Valg af bestyrelse, samt suppleanter**

På valg (2 årig)

Kasserer Karin Dreyer (Modtager genvalg)

(Bestyrelsesmedlem Jaroslav Broz modtager ikke genvalg)

Bestyrelsen foreslår Mia Michelle Boserup

**På valg (1 årig)**

(Suppleant Pia Malene Christensen modtager ikke genvalg)

(Suppleant Mia Michelle Boserup stiller op til valg af bestyrelsesmedlem)

Suppleant – Bestyrelsen foreslår Anette Pia Troest Juul

Suppleant – Bestyrelsen foreslår Sophia Heinrichas Sundgreen

**Pkt. 8 Valg af revisor**

Bestyrelsen foreslår Charlotte Kjær

**Pkt. 9 Eventuelt**